दुकान से हजारों रुपए के मोबाइल चोरी
दुकान से हजारों रुपए के मोबाइल चोरी
कापरड़ा| बसस्टैंड कापरड़ा पर एक मोबाइल की दुकान में देर रात अज्ञात चोरों ने दुकान का दरवाजा तोड़कर सामान चोरी कर ले गए। दुकान मालिक अमित विश्नोई ने बताया कि पास ही दुकान के बाबूलाल प्रजापत ने सुबह पांच बजे अपनी दुकान खोली तो पास की दुकान का दरवाजा टूटा देखकर सूचना देने पर पता चला। दुकान से रिपेयरिंग के लिए आए मोबाइल, पेन ड्राइव, मेमोरी कार्ड आदि चोरी कर ले गए। चोरी हुए सामान की कीमत बीस हजार के करीब है। कापरड़ा में शंकरलाल मेवाड़ा की शराब दुकान, बाबूलाल प्रजापत की मिष्ठान्न की दुकान, बाबूलाल खारवाल की दुकान, प्राचीन जैन तीर्थ मे चार बार चोरी हुई है, लेकिन अब तक एक का भी पुलिस खुलासा नहीं कर सकी।
परीक्षादेने जा रहे दो परीक्षार्थी दुर्घटना में घायल
बिलाड़ा| बोर्डकी परीक्षा के लिए परीक्षा केंद्र जा रहे दो विद्यार्थी सड़क दुर्घटना में घायल हो गए। घटना के बाद घायलों को राजकीय मरुधर केशरी सामुदायिक चिकित्सालय में प्राथमिक उपचार के बाद जोधपुर रेफर कर दिया गया। दिलखुश पुत्र राजूराम लोहार (17) निवासी बिलाड़ा दिनेश पुत्र बाबूलाल सुथार (17) गुरूवार से प्रारंभ हुई 12वीं बोर्ड की परीक्षा देने ग्रामोदय स्थित परीक्षा केंद्र पर मोटरसाइकिल पर जा रहे थे। रास्ते में दुर्घटना के कारण दोनों ही विद्यार्थी घायल हो गए, जिन्हें प्राथमिक उपचार के बाद जोधपुर रेफर किया गया।
अवैधशराब के 121 कार्टून के साथ दो गिरफ्तार
खेड़ापा| जोधपुरग्रामीण पुलिस अधीक्षक हरेंद्र कुमार महावर के निर्देशानुसार होली महोत्सव पर अवैध शराब की रोकथाम हेतु चल रहे अभियान के तहत गुरुवार को खेड़ापा पुलिस द्वारा 121 कार्टून अवैध शराब सहित दो जनो को गिरफ्तार किया गया है। खेड़ापा थानाधिकारी सुरेंद्र कुमार ने बताया कि सत्येंद्र पाल सिंह अति.पुलिस अधीक्षक फलोदी एवं ओसियां सीईओ सरदानदान चारण के निर्देशन में बाराक्ला गांव की सरहद पर शंभूसिंह पुत्र नारायण सिंह निवासी जसपुरा तथा गोविंद राम पुत्र सुरजाराम जाट निवासी सांगरिया को दस्तयाब कर गिरफ्तार किया गया। आरोपी के बोलेरो में 121 देशी शराब कार्टून भी बरामद किये।
मधुमक्खियोंके हमले में एक दर्जन घायल
बिलाड़ा| मधुमक्खियोंके हमले में शिक्षक, विद्यार्थी राहगीर सहित एक दर्जन लोग घायल हो गए। सोजती गेट से कल्पवृक्ष रोड़ जाने वाले रास्ते से निकल रहे राहगीरों को भी मधुमक्खियों ने कांट लिया। काटने पर उनको राजकीय मरुधर केशरी अस्पताल लाया गया। जहां पर ज्यादातर को प्राथमिक उपचार के बाद छुट्टी दे दी गई। एक विद्यार्थी महिला को अस्पताल में भर्ती करना पड़ा। स्कूल स्टाफ फेनाराम पटेल, गणपत पटेल, कविता, रवि, राकेश, नरेश, अन्नाराम, गोगी देवी सहित एक दर्जन लोग घायल हुए।
आगसे झोपड़ा जला, पशु की चपेट में आने से मौत
पीपाड़ शहर| उपखंडक्षेत्र के रामड़ावास कलां में गुरूवार सुबह खेत में बने झोपड़े में आग से घरेलू सामान तथा पशु की जलने से मौत हो गई। प्राप्त जानकारी के अनुसार चंपालाल मेघवाल का परिवार खेत में बने झोपड़ा में रहता है। गुरूवार सुबह अचानक लगी आग के कारण झोपड़े में रखा अनाज,घरेलू सामान तथा 22 हजार की राशि जलकर राख हो गई। आग की चपेट में आने से झोपड़े में बंधा गाय का पछड़ा की मारा गया है। ग्रामीणों की सहायता से बड़ी मुश्किल से आग पर काबू पाया जा सका,जबतक झोपड़े में रखा सामान जलकर राख हो गया। पीड़ित ने पुलिस को रिपोर्ट सौंपते हुए आग से 95 हजार रुपए का नुकसान होने की जानकारी दी गई है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva